Vastaan vielä tähän, mutta sen jälkeen päätän omalta osaltani keskustelun tästä aiheesta tähän, koska kommenttisi muuttuivat epäkohteliaiksi. 

"tämä jääräpäinen tapasi tehdä asiat mahdollisimman huonosti"
"olet nimenomaan tarkoituksella valiten halunnut kartoittaa mahdollisimman epätarkasti"

Tällainen kielenkäyttö ei kuulu asialliseen keskusteluun.

"Jos ensimmäinen ohje objektin muokkaamiseen on poistaa se kokonaan ja piirtää uudelleen niin tämä kyllä kertoo kaiken siitä miten huonosta toimintamallista on kyse."

On tunnettu tosiasia, että joskus helpoin tapa muokata jotain muuttunutta aluetta on poistaa se ensin kokonaan kuin että yrittäisi tehdä muutokset piste kerrallaan. Toimitaan kuitenkin tilanteen mukaan.

"Onnistuit nyt kertomaan yhden esimerkin missä tie oli kartoitettu väärin"

Sinun mukaasihan tuo oli oikein kartoitettu, kun siinä metsää ei ollut kartoitettu tiehen kiinni eikä sen yli.
Olen yrittänyt kertoa, että muutosten tekeminen teihin tai alueisiin ei ole ollenkaan hankalampaa tai vaikeampaa, vaikka tie olisi kiinnitetty viereiseen alueeseen. Minulla on tästä paljon kokemusta ja tuo oli vain yksi esimerkki päinvastaisesta tapauksesta.

Kuten edellisessä kommentissani kerroin (ja laitoin linkin OpenStreetMapin wiki-sivustolle), ei ole päästy yksimielisyyteen siitä mikä kartoitustapa olisi se ainoa oikea. Väittelyä asiasta on käyty monissa  keskusteluissa. Myönnän kyllä olevani jääräpäinen, mutta mielestäni tässä asiassa olen kuitenkin joustavampi kuin sinä, koska hyväksyn kaikki kolme ja käytän kaikkia noita kolmea kartoitustapaa, kun taas sinä ilmeisesti hyväksyt vain tuon c-tavan. En myöskään lähettele muille viestejä ja moiti heitä huonolaatuisesta kartoittamisesta.

"aiheuttaa lisätyötä että saat splitattua oikean wayn"

Olen näitä nopeusrajoituksiakin muuttanut monta kertaa vaikka maankäyttö on ollut kiinnitettynä tiehen. Ei ole suurikaan vaiva irrottaa tiestä yksi tai kaksi pistettä, niin että pääsee käsiksi tien ominaisuuksiin. Normaalia kartoitustyötä.

"liimannut molemmin puolin eri maankäytön valtatiehen kiinni."

Jos tässä 'valtatiellä' tarkoitat suomalaisia valtateitä, niin en ole pitkiin aikoihin liimannut valtateihin muuta kuin ehkä pieniä asuinalueita, jos ne fyysisesti rajoittuvat tiehen. Kartoitusurani alkuvaiheissa tein tätä enemmänkin, mutta olen muuttanut toimintaani tässä suhteessa. Aika useinhan varsinkin asuinalue rajoittuu fyysisesti tiehen eikä siinä välissä ole mitään piennartakaan. No, nyt tullaan tietysti kysymykseen kartoituksen tarkkuudesta. Jos vaaditaan hyvin tarkkaa, metrintarkkaa, kartoitusta, niin onhan tuo tietysti väärin, koska siinä on vielä tien reunan ja keskiviivan välinen alue. Tällaista metrintarkkaa kartoittamista ei kuitenkaan kannata vaatia joka paikassa. OSM ei ole metrintarkka kaavakartta, joten pienempikin tarkkuus riittää ja tie renderöidään kuitenkin aina niin leveänä, että se peittää alleen tällaiset epätarkkuudet. Toimitaan kuitenkin tilanteen mukaan ja siellä Tampereen keskustassa voi varmaan olla vähän tarkempi.

Terve